यूएसआइबीसी की सालाना बैठक के दौरान अपने संबोधन में मोदी ने कहा, ‘यह ऐसा दौर है जब दुनिया को विकास के एक नए इंजन की जरूरत है। यह और भी बढि़या होगा कि नए इंजन लोकतांत्रिक देश होंगे। भारत इस भूमिका को निभाने के लिए दुनिया में अपना योगदान करने के लिए तैयार है। लगातार बड़ी होती भारतीय अर्थव्यवस्था दुनिया के लिए कई तरह से लाभदायक साबित होगी। भारत बाजार के अलावा भी बहुत कुछ है। अमेरिकी पूंजी व इनोवेशन और भारतीय मानव संसाधन व उद्यमिता का सहकार बेहद कारगर साबित हो सकता है।’ फिलहाल भारत की रफ्तार बड़ी अर्थव्यवस्थाओं में सबसे ज्यादा है।